ທ່ານເອກອັກຄະລັດຖະທູດຫວຽດນາມປະຈຳລາວ ຫງວຽນບ້າຮຸ່ງ
ແລະ ທ່ານຮອງຫົວໜ້າຄະນະພົວພັນຕ່າງປະເທດສູນກາງພັກປະຊາຊົນປະຕິວັດລາວ ສົມພອນ ສີຈະເລີນ
ຕອນເຊົ້າວັນທີ 22/3, ທ່ານເອກອັກຄະລັດຖະທູດຫວຽດນາມປະຈຳລາວ ຫງວຽນບ້າຮຸ່ງ ໄດ້ໄປສຳນັກງານຄະນະພົວພັນຕ່າງປະເທດສູນກາງພັກປະຊາຊົນປະຕິວັດລາວທີ່ນະຄອນຫຼວງວຽງຈັນເພື່ອຊົມເຊີຍວັນສ້າງຕັ້ງພັກປະຊາຊົນປະຕິວັດລາວຄົບຮອບ 62 ປີ( 22/3/1955-22/3/2017). ທີ່ການພົບປະກັບ ທ່ານຮອງຫົວໜ້າຄະນະພົວພັນຕ່າງປະເທດສູນກາງພັກປະຊາຊົນປະຕິວັດລາວ ສົມພອນ ສີຈະເລີນ, ທ່ານເອກອັກຄະລັດຖະທູດຫວຽດນາມປະຈຳລາວ ຫງວຽນບ້າຮຸ່ງ ເນັ້ນໜັກເຖິງບັນດາໄຊຊະນະຂອງພັກປະຊາຊົນປະຕິວັດລາວ ຊຶ່ງບໍ່ພຽງແຕ່ມີຄວາມໝາຍຢ່າງເລິກເຊິ່ງສຳລັບພາລະກິດປົກປັກຮັກສາ ແລະ ພັດທະນາປະເທດລາວເທົ່ານັ້ນ, ຫາກຍັງແມ່ນແຫຼ່ງລະດົມກຳລັງໃຈອັນໃຫຍ່ຫຼວງສຳລັບພັກກອມມູນິດຫວຽດນາມໃນກິດຈະການຕໍ່ສູ້ຍາດເອົາເອກະລາດເມື່ອກ່ອນນີ້ ກໍຄືໃນກິດຈະການສ້າງສາປະເທດຊາດໃນປະຈຸບັນອີກດ້ວຍ.
(ແຫຼ່ງຄັດຈາກ VOV)